stanford-oval/wikipedia huggingface dataset:
Alexander Zickler

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. helmikuuta 1974 (ikä 50)
Syntymäpaikka: Bad Salzungen, Saksan demokraattinen tasavalta
Pelipaikka: hyökkääjä
Pituus: 188 cm
Seurat
| Vuodet | Seura | O | (M) |
| 1992–1993 | Dynamo Dresden | 18 | (3) |
| 1993–2005 | Bayern München | 214 | (51) |
| 2004–2005 | → Bayern München II | 11 | (3) |
| 2005–2010 | Red Bull Salzburg | 137 | (56) |
| 2010–2011 | LASK Linz | 15 | (1) |
| 2011–2012 | ASV Taxham | – | (–) |
| Yhteensä | Yhteensä | 395 | (114) |
Maajoukkue
| 1998–2002 | Saksa | 12 | (2) |
 Seurajoukkueuran tilastot kattavat vain kansalliset sarjat.
Alexander Zickler (s. 28. helmikuuta 1974 Bad Salzungen) on saksalainen entinen jalkapalloilija. Hänen pelipaikkansa oli hyökkääjä.
Seurajoukkueura

Zickler teki ensiesiintymisensä Saksan Bundesliigassa Dynamo Dresdenissä, jossa hän kaudella 1992–1993 teki kolme maalia 18 ottelussa. Seuraavaksi kaudeksi hän siirtyi Bayern Müncheniin, jossa hän pelasi 214 ottelua tehden 51 maalia. Zickler voitti seurassa seitsemän Saksan-mestaruutta, neljä kertaa Saksan cupin, viisi kertaa Saksan liigacupin sekä kansainväliset kilpailut Mestarien liigan, UEFA-cupin ja Intercontinental Cupin kunkin kertaalleen.
Kesällä 2005 Zickler siirtyi Itävallan Bundesliigassa pelaavaan Red Bull Salzburgiin, jossa hän viiden kauden aikana teki 56 maalia 137 sarjaottelussa ja voitti Itävallan-mestaruuden kolmesti. Pääsarjauransa Zickler päätti LASK Linzissä, jossa hän kaudella 2010–2011 pelasi 15 sarjaottelua ja onnistui maalinteossa kerran.
Maajoukkueura

Zickler teki ensiesiintymisensä A-maajoukkueessa 18. marraskuuta 1998, kun Saksa pelasi kotonaan 1–1-tasapelin Alankomaita vastaan. Hän pelasi yhteensä 12 A-maaottelua vuosina 1998–2002. Maaleja Zickler teki näissä otteluissa kaksi, molemmat Espanjaa vastaan 16. elokuuta 2000 pelatussa ystävyysottelussa, jonka Saksa voitti kotonaan 4–1.
Saavutukset

Bayern München
Bundesliiga (7): 1993–1994, 1996–1997, 1998–1999, 1999–2000, 2000–2001, 2002–2003, 2004–2005
Saksan cup (4): 1997–1998, 1999–2000, 2002–2003, 2004–2005
Saksan liigacup (5): 1997, 1998, 1999, 2000, 2004
Mestarien liiga: 2000–2001
UEFA-cup: 1995–1996
Intercontinental Cup: 2001
Red Bull Salzburg
Itävallan Bundesliiga (3): 2006–2007, 2008–2009, 2009–2010
Aiheesta muualla

Kuvia tai muita tiedostoja aiheesta Alexander Zickler Wikimedia Commonsissa
Alfred von Schlieffen

| Alfred von Schlieffen |
| --- | --- |
 Schlieffen vuonna 1890.
Henkilötiedot
Syntynyt: 28. helmikuuta 1833  Berliini, Saksa
Kuollut: 4. tammikuuta 1913 (79 vuotta)
Kansalaisuus:  saksalainen
Ammatti:  sotamarsalkka  sotateoreetikko
Sotilashenkilö
Palvelusmaa(t):  Saksa
Palvelusvuodet:  1853–1906
Taistelut ja sodat:  Preussin–Itävallan sota Saksan–Ranskan sota
Sotilasarvo:  marsalkka
Alfred von Schlieffen (s. 28. helmikuuta 1833 Berliini, Saksa – 4. tammikuuta 1913) oli saksalainen kreivi, sotamarsalkka ja sotateoreetikko, joka kehitti Schlieffen-suunnitelman vuonna 1905 Ranskan kolmannen tasavallan ja Venäjän keisarikunnan lyömiseksi.
Alkutaival

Schlieffen syntyi Berliinissä ja liittyi Preussin armeijaan vuonna 1853 oltuaan 20-vuotias. Hän osallistui Preussin–Itävallan sotaan 1866 ja Saksan–Ranskan sotaan 1870–1871. Jo 31-vuotiaana Schlieffen nimitettiin Preussin pääesikunnan sotahistorian osaston johtoon. Schlieffen palveli armeijassa vuoteen 1906 asti, eli yhteensä 53 vuotta.
Suunnitelmat

Saksan ja Ranskan välit olivat kireät Preussin ja Ranskan sodan takia. Saksassa uutta aseellista konfliktia pidettiin vain ajan kysymyksenä. Venäjän ja Ranskan läheisten välien takia Saksa olisi hyökätessään joutunut todennäköisesti kahden rintaman sotaan Ranskaa ja Venäjää vastaan. Myös Ranska pyrki aktiivisesti löytämään keinot Saksalle menettämiensä Elsassin ja Lothringenin palauttamiseksi. Schlieffen piti asetelmaa tuhoisana ja laati suunnitelman välttääkseen kahden rintaman sodan. Sen mukaan kolme neljäsosaa Saksan armeijasta suunnattaisiin aluksi Ranskan-vastaiselle rajalle. Ranskan vahvan linnoitusketjun takia suoraa hyökkäystä ei kannattaisi toteuttaa vaan edetä ns. ”pyöröovi”-taktiikalla voimakkaalla kiertoliikkeellä länteen.
Suunnitelma oli yksinkertainen: tehtäisiin nopea hyökkäys puolueettomien Benelux-maiden läpi Ranskan rannikolle. Metzin kaupungin kohdalla voimakas kiertoliike kääntyisi Pariisin eteläpuolelle. Ranskan joukkojen eteneminen Saksaan olisi eduksi Saksan armeijalle, sillä tällöin suurin osa ranskalaisista sotilaista jäisi saarroksiin Pohjois-Ranskaan. Hyökkäysliike piti toteuttaa äärimmäisen nopeasti ja siihen laskettiin tarvittavan 35 armeijakuntaa. Sotatoimet lännessä olisi saatava loppumaan, ennen kuin Venäjän hidas hyökkäys käynnistyisi ja miehiä tarvittaisiin itärintamalla.
Suoraviivainen suunnitelma ei huomioinut lainkaan mahdollisia vastoinkäymisiä tai Venäjän nopeampaa järjestäytymistä. Lisäksi hyökkäys puolueettomien itsenäisten valtioiden läpi voisi tuoda myös Yhdistyneen kuningaskunnan mukaan sotaan.
Schlieffen oli 1900-luvun alun merkittävin strategi ja osaltaan vahvasti mukana Saksan hyökkäävässä roolissa 1914, vaikkakin Schlieffenin seuraaja Helmuth von Moltke muokkasi hyökkäyssuunnitelmaa merkittävästi.
Tunnettuja Schlieffenin ajatuksia

»Strategikoksi synnytään, ei tulla.»
»Voittaaksemme meidän täytyy pyrkiä olemaan vahvempi osapuolista kohtaamisen hetkellä.
 Sen saavuttamiseksi ainoa toivomme on valita itse miten päätämme toimia,
 eikä vain odottaa passiivisesti mitä vihollinen päättää tehdä meille.»
Schlieffen strategiaa on monesti arvosteltu liiallisesta suoraviivaisuudestaan, mutta varsinkin 1930-luvulla Yhdysvalloissa hänen teorioitaan tutkittiin erityisen huolellisesti. Myös Saksan salamasotateoria oli johdettu Schlieffenin hyökkäystaktiikasta.
Schlieffen muistutti vielä kuolinvuoteellaan vuonna 1913 ”Pitäkää oikea sivusta vahvana!”
Adam Borzęcki

| Adam Borzęcki> Henkilötiedot |
| --- | --- |
Syntynyt: 6. toukokuuta 1978 (ikä 46) Gdańsk, Puola
Kansalaisuus:   Puola  Saksa
Jääkiekkoilija
Lempinimi:  Borzena
Pelipaikka:  puolustaja
Maila:  vasen
Pituus:  189 cm
Paino:  96 kg
Seura
Seura:  Bietigheim Steelers
Sarja:  DEL2
Pelinumero:  29
Pelaajaura
Pääsarjaura:  1994–
Aik. seurat:  Stoczniowiec Gdańsk (Puola I)  (Puola) Zagłębie/Olimpia Sosnowiec (Puola/EEHL) Jackson Bandits (ECHL) Idaho Steelheads (WCHL) Chicago Wolves (IHL) Utah Grizzlies (IHL) Syracuse Crunch (AHL) Elmira Jackals (ECHL) Hammarby IF (Allsv.) Manchester Monarchs (AHL) Reading Royals (ECHL) Tölzer Löwen (2. BL/OL) Schwenninger Wild Wings (2. BL/DEL)
Adam Borzęcki (s. 6. toukokuuta 1978 Gdańsk, Puola) on puolalais-saksalainen jääkiekkopuolustaja, joka pelasi kaudella 2016–2017 Saksan toiseksi korkeimmalla sarjatasolla DEL2-liigan Bietigheim Steelersissa. Hän toimi joukkueen kapteenina. Elite Prospects -sivuston Ulf Anderssonin mukaan Borzęcki on puolustava puolustaja, joka on käyttökelpoinen alivoimalla. Hän on pelannut urallaan kotimaidensa lisäksi myös Ruotsissa ja Pohjois-Amerikassa.
Ura > Seuraura > Ensimmäiset miesten pelit Puolassa ja vuodet QMJHL:ssä

Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.
QMJHL-joukkue Rimouski Océanic varasi Borzęckin 16. pelaajana CHL:n varaustilaisuudessa 1997. Hänestä tuli Krzysztof Secemskin jälkeen kaikkien aikojen toinen CHL:n varaustilaisuudessa varattu puolalaispelaaja. Borzęcki on myös kaikista kolmesta puolalaispelaajasta (Secemski, Borzęcki, Marcin Kolusz) kaikkien pienimmällä numerolla CHL:ään varattu pelaaja. Borzęcki siirtyi joukkueeseen kaudeksi 1997–1998, jolloin hän teki QMJHL:n runkosarjassa 14 tehopistettä. Borzęcki eteni Océanicin kanssa aina President’s Cup -finaaleihin sakka, mutta mestaruuden vei kuitenkin Val-d’Or Foreurs otteluvoitoin 4-0. Kaudella 1998–1999 hän teki liigan runkosarjassa 36 tehopistettä.
Ura > Seuraura > Ammattilaisvuodet Pohjois-Amerikassa

Kaudeksi 1999–2000 Borzęcki siirtyi ECHL-joukkue Jackson Banditsiin, jonka tehokkain puolustaja hän oli tehoilla 7+21=28. Kaudeksi 2000–2001 hän siirtyi WCHL-joukkue Idaho Steelheadsiin. Borzęcki pelasi kauden aikana sittemmin neljässä muussa seurassa; IHL:ää Chicago Wolvesissa ja Utah Grizzliesissa, Polska Liga Hokejowaa kasvattajaseurassaan Stoczniowiec Gdańskissa sekä viimeisimpänä AHL:ää Syracuse Crunchissa. Hänestä tuli Krzysztof Oliwan, Mariusz Czerkawskin ja Dariusz Zabawan jälkeen kaikkien aikojen neljäs Pohjois-Amerikassa ammattilaistasolla pelannut puolalaispelaaja. Borzęcki teki viimeisimmässä joukkueessa 29 runkosarjaottelussa tehot 1+6=7 ja viidessä playoff-ottelussa yhden syöttöpisteen. Hän voitti runkosarjassa Crunchin sisäisen tehotilaston lukemalla +11.
Borzęcki jatkoi Crunchissa kaudella 2001–2002. Hänen ensimmäinen kokonainen AHL-kautensa toi 70 runkosarjaottelussa tehot 2+6=8 ja kymmenessä playoff-ottelussa yhden maalin. NHL-varaamaton Borzęcki osallistui syksyllä 2001 NHL-joukkue Columbus Blue Jacketsin harjoitusleirille. Kaudella 2002–2003 hän pelasi Crunchin lisäksi myös kahdeksan ottelua UHL-joukkue Elmira Jackalsissa.
Borzęcki palasi kaudeksi 2003–2004 Eurooppaan ja siirtyi Ruotsin toiseksi korkeimmalle sarjatasolle Allsvenskan-joukkue Hammarby IF:ään. Hän eteni joukkueen kanssa aina Kvalserieniin saakka, mutta Hammarby jäi lopulta kuitenkin ilman sarjanousua. Kaudeksi 2004–2005 Borzęcki palasi Pohjois-Amerikkaan ja siirtyi ECHL-joukkue Reading Royalsin riveihin. Hän oli viidellä osumallaan joukkueen eniten maaleja tehnyt puolustajana sekä jakoi Jackalsin sisäisen tehotilaston voiton Jon Franciscon ja Jeff Milesin kanssa. Marras-joulukuun 2004 vaihteessa Borzęcki kävi ammattilaistry-outilla AHL-joukkue Manchester Monarchsissa, jossa hän pelasi kuusi ottelua.
Ura > Seuraura > Siirtyminen Saksaan

Kaudeksi 2005–2006 Borzęcki siirtyi Saksan toiseksi korkeimmalle sarjatasolle 2. Bundesligan Tölzer Löweniin. Hän oli viidellä osumallaan joukkueen eniten maaleja tehnyt puolustaja. Borzęcki sijoittui 150 minuutillaan koko sarjan jäähypörssissä kolmanneksi. Löwen putosi kauden päätteeksi Oberligaan. Kaudella 2006–2007 hän oli tehoilla 13+45=58 joukkueen toiseksi paras pistemies Kurt MacSweynin jälkeen. Borzęcki sijoittui Oberligan puolustajien pistepörssissä kolmanneksi. Kaudella 2007–2008 hän oli Löwenin tehokkain puolustaja tehoilla 9+45=54, joilla Borzęcki jakoi koko sarjan puolustajien pistepörssin viidennen sijan ESV Kaufbeurenin Ľuboš Velebnýn ja Dresdner Eislöwenin Jason Lundmarkin kanssa. Hän sijoittui myös Oberligan jäähypörssissä neljänneksi 168 minuutillaan. Löwen nousi kauden päätteeksi takaisin 2. Bundesligaan. Borzęcki oli kaudella 2008–2009 tehoilla 12+18=30 joukkueen eniten maaleja tehnyt puolustaja ja hän olisi jakanut liigan puolustajien pistepörssin kymmennenen sijan Ravensburg Towerstarsin Kerry Ellis-Toddingtonin kanssa, mutta Löwenin kauden tilastot kuitenkin epävirallistettiin joukkueen ajauduttua konkurssin helmikuussa 2009.
Borzęcki jatkoi kaudella 2009–2010 pelejään 2. Bundesligassa ja siirtyi kaksivuotisella sopimuksella Schwenninger Wild Wingsin paitaan. Hänet palkittiin kauden päätteeksi sarjan parhaana puolustavana puolustajana. Kaudella 2010–2011 Borzęcki toimi joukkueensa varakapteenina. Huhtikuussa 2011 hän teki Wild Wingsin kanssa kaksivuotisen jatkosopimuksen. Kaudella 2012–2013 Borzęcki voitti 2. Bundesligan jäähypörssin 165 minuutillaan. Hän oli kauden päätteeksi nostamassa Wild Wingsia DEL:ään, jossa Borzęcki pelasi kauden 2013–2014 tehden 50 runkosarjaottelussa tehot 1+6=7.
Kaudeksi 2014–2015 Borzęcki siirtyi Saksan toiseksi korkeimmalle sarjatasolle 2. Bundesligan tilalle perustettuun DEL2:een ja Bietigheim Steelersin paitaan. Hän nousi joukkueen kapteeniksi. Borzęcki voitti kauden päätteeksi DEL2:n mestaruuden. Kaudella 2015–2016 hän voitti pudotuspeleissä Steelersin sisäisen tehotilaston lukemalla +9. Kaudella 2016–2017 Borzęcki jakoi tehoilla 7+22=29 DEL2:n puolustajien pistepörssin yhdeksännen sijan Heilbronner Falkenin Jordan Heywoodin ja EHC Freiburgin Alexander Brückmannin kanssa.
Ura > Maajoukkueura

Borzęcki edusti Puolaa B-sarjan MM-kilpailuissa vuosina 1997 ja 2000 sekä I-divisioonan MM-kilpailuissa vuosina 2003, 2004, 2006, 2008 ja 2009. Vuoden 2003 turnaus päättyi A-lohkon hopeaan ja vuosien 2004 ja 2006 turnaukset B-lohkon pronssiin. Vuoden 2004 turnauksessa hän voitti joukkueen sisäisen tehotilaston lukemalla +9. Vuoden 2005 turnauksessa Borzęcki jakoi Puolan sisäisen syöttöpörssin voiton Marcin Koluszin kanssa viidellä syöttöpisteellään. Vuoden 2008 turnauksessa hän jakoi joukkueen sisäisen tehotilaston voiton Grzegorz Piekarskin kanssa lukemalla +6. Borzęcki valittiin turnauksen tähdistökentälliseen. Vuoden 2009 turnauksessa hän jakoi tehoilla 1+4=5 Puolan sisäisen pistepörssin voiton Mikołaj Łopuskin ja Leszek Laszkiewiczin kanssa. Borzęcki valittiin taas turnauksen tähdistökentälliseen.
Borzęcki pelasi myös IA-divisioonan MM-kilpailuissa vuonna 2016, jolloin hän voitti pronssia. Borzęcki pelasi myös IB-divisioonan MM-kilpailuissa vuonna 2012, jolloin hän voitti hopeaa ja oli nostamassa Puolaa IA-divisioonaan. Borzęcki jakoi viidellä syöttöpisteellään turnauksen puolustajien pistepörssin voiton kolmen muun pelaajan kanssa. Hänet valittiin turnauksen parhaaksi puolustajaksi ja tähdistökentälliseen. Hän pelasi myös Vancouverin olympiakisojen 2010, Sotšin olympiakisojen 2014 ja Pyeongchangin olympiakisojen 2018 karsinnoissa. Viimeisimpien karsintojen viimeisellä kierroksella Borzęcki jakoi Puolan sisäisen tehotilaston voiton Kamil Kalinowskin kanssa.
Borzęcki pelasi myös alle 20-vuotiaiden MM-kilpailuissa vuonna 1997 ja B-sarjan turnauksessa vuonna 1995. Hän pelasi myös alle 18-vuotiaiden EM-kilpailuissa vuonna 1994 sekä B-sarjan turnauksessa vuosina 1995 ja 1996.
Muuta

Borzęckin poika Jakub pelaa hyökkääjänä SC Bietigheim-Bissingenin C-nuorissa. Jakubilla on Puolan ja Saksan passien lisäksi myös Yhdysvaltain kansalaisuus.
Alicia Markova

Alicia Markova
Alicia Markova (1. joulukuuta 1910 – 2. joulukuuta 2004) oli brittiläinen balettitanssija.
Markova syntyi Lontoossa juutalaiseen sukuun nimellä Lilian Alice Marks. Hänen nimensä venäläisti Sergei Djagilev, jonka Ballets russesiin hän liittyi Monte Carlossa 14-vuotiaana.
Djagilevin kuoltua vuonna 1929 Markova palasi Britanniaan jatkamaan uraansa. Hänet muistetaan muun muassa hänen Gisellen tulkinnastaan. Hän perusti vuonna 1950 nykyisen English National Balletin Anton Dolinin kanssa.
Markova kuoli juuri 94-vuotispäivänsä jälkeen hoivakodissa, johon hän oli joutunut kärsittyään halvauskohtauksen.
Aiheesta muualla

Wikimedia Commonsissa on kuvia tai muita tiedostoja aiheesta .
Alicia Markovan muistokirjoitus Helsingin Sanomissa (Arkistoitu – Internet Archive)
AIM (sarjakuvat)

| Advanced Idea Mechanics |
| --- | --- |
 AIM:in agentti tyypillisessä keltaisessa univormussaan
Sarjakuvakustantamo:  Marvel
Ensiesiintyminen:  Strange Tales #146 (1966)
Luojat:  Stan Lee & Jack Kirby
Tiedot
Tukikohta:  Liikkuva
AIM (akronyymi sanoista Aloitteellisia Ideoita ja Mekaniikkaa engl. Advanced Idea Mechanics), on Marvel-kustantamon sarjakuvissa esiintyvä kuvitteellinen rikollisryhmittymä. Ryhmä esiintyi ensimmäisen kerran amerikkalaisen Strange Tales-lehden numerossa 146 (1966). AIM:in loivat Stan Lee ja Jack Kirby.
Historia

AIM on organisaatio, joka koostuu nerokkaista tiedemiehistä ja heidän alaisistaan. Ryhmän ainoa päämäärä on saavuttaa mahdollisimman paljon valtaa ja syrjäyttää maapallon hallitukset käyttäen kehittämäänsä korkeatasoista teknologiaa. Järjestön on perustanut Toisen maailmansodan myöhäisessä vaiheessa Wolfgang von Strucker. AIM:in tarkoitus oli luoda kehittyneitä aseita Paroni Struckerin johtamalle Hydralle AIM:in onnistuikin miltei kehittää atomiaseita, kun amerikkalaisten ja japanilaisten joukot valloittivat HYDRAn salaisen saaritukikohdan. Vaikka Hydra kokikin tuolloin suuren takaiskun, järjestö selviytyi ja kasvoi seuraavien vuosikymmenien ajan voimassaan. Tällä hetkellä AIM omaa useita tukikohtia eri puolilla maailmaa, joista suurin on Karibianmerellä Boca Calienten saarella sijaitseva päätukikohta
AIM on luonut kolme kuolettavan tehokasta objektia, jotka edustavat järjestön teknologista luomisvoimaa puhtaimmillaan. Suurin näistä luomuksista on Kosminen Kuutio, salaperäinen laite, joka kykenee täyttämään hallitsijansa jokaisen toiveen. AIM ei kuitenkaan koskaan ymmärtänyt, että oli luonut vain kuutiomaisen säilytystilan jumalvoimaiselle Tuonpuoleisten-rotuun kuuluvalle olennolle, jonka AIM oli sattumalta saanut siirrettyä tähän ulottuvuuteen. Tämä Kosminen Kuutio on nykyään kehittynyt olennoksi nimeltään Kubik.
Järjestön toinen nerokas voimannäyte on androidi Superadaptoidi, joka kykenee matkimaan tapaamiensa supervoimaisten olentojen ulkonäköä ja supervoimia. Nämä voimat tehtiin mahdollisiksi sijoittamalla palanen Kosmista Kuutiota androidiin. Kubik kuitenkin otti palasen haltuunsa myöhemmin ja Superadaptoidi tehtiin toimintakyvyttömäksi.
AIM:in kolmas saavutus oli keinotekoisesti mutatoitu ihminen, josta kehittyi vaarallinen tappaja nimeltään MODOK (Mental Organism Designed Only for Killing). MODOK omaa kummallisen ulkonäön ja psionisiä kykyjä, joilla hän on ottanut usein valtaansa koko AIM:in.
Historia > Tunnusmerkit

AIM tunnetaan parhaiten mehiläisten hoitajan asua muistuttavasta univormusta, jota AIM:in agentit ovat käyttäneet sitten sarjakuvissa tapahtuneen ensiesiintymisen.
Historia > Ultimate Marvel

Ultimate Marvel-jatkumossa AIM määräsi Hullun Haihattelijan varastamaan Cerebron Ryhmä-X:ltä ja lavastamaan syyllisiksi Ihmeneloset.
AIM muissa medioissa > Elokuvat

AIM esiintyy vuonna 2013 elokuvassa Iron Man 3 johtajanaan Aldrich Killian, joka oli varastanut Maya Hansenin Extremis-tutkimuksen ja testannut sitä vammautuneilla sotilailla. Peittääkseen tutkimuksen viallisten yksityiskohtien aiheuttamat räjähdykset hän oli käyttänyt juopunutta brittiläisnäyttelijää Trevor Slatterya langettaakseen syyt terroristijohtajalle, jota kutsuttiin Mandariiniksi. AIM on myös suunnitellut Rautapatriootin haarniskan.
AIM muissa medioissa > Televisio

Vaikkakin nimeämättöminä, AIM:in agentteja esiintyy amerikkalaisessa Spider-Man and his Amazing Friends-animaatiossa.
AIM esiintyy myös joissain vuonna 1994 tehdyssä Rautamiehen animaatiosarjan episodeissa toisen tuotantokauden aikana.
AIM esiintyy 1966 vuoden kapteeni Amerikka animaatiossa kahdessa jaksossa. Ensimmäinen on kun Punakallo palaa ja kertoo että AIM pelasti hänet kuolemalta toisen maailmansodan aikaisesta bunkkerista (tämä tarina oli totta mutta Punakallon pelasti bunkkerista Hydra). Punakallo liittyi AIM:ään ja varasti Kosmisen Kuution. Kun kapteeni Amerikka kohtasi Punakallon, kapteeni pystyi huijaamaan häntä ja työnsi Punakallon kalliolta alas ja tämä kuoli kun oli tehnyt itselleen metallisen puvun. Toinen esiintyminen oli kun alkuperäiset Kostajat olivat lomalla ja AIM rakensi Adaptoidi-robotin jonka piti tuhota Kostajat. Kostajat kuitenkin tuhosivat Super-Adaptoidin mutta eivät saaneet tietää että AIM oli rakentanut sen.
AIM muissa medioissa > Videopelit

AIM:in agentit esiintyvät Marvel: Ultimate Alliance-videopelin ensimmäisellä tasolla, jossa nämä toimivat päähyökkäysvoimana YPKVV:n Helialukselle. Agentit työskentelevät suoraan Tohtori Doomin johtaman Pahuuden Mestarien alaisuudessa.
Aiheesta muualla

Marvel-kustantamon kotisivujen profiili AIM:ista (englanniksi)
Marvel Directory-sivuston profiili AIM:sta (englanniksi)
Anette Hoffmann

| Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Maa:   Tanska> Naisten käsipallo. |
| --- | --- | --- | --- |
|  Kultaa | Atlanta 1996 |  |  |
|  Kultaa | Sydney 2000 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Saksa 1997 |  |  |
|  Hopeaa | Norja 1993 |  |  |
|  Pronssia | Itävalta/Unkari 1995 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Saksa 1994 |  |  |
|  Kultaa | Tanska 1996 |  |  |
|  Hopeaa | Alankomaat 1998 |  |  |
Anette Hoffmann-Møberg (s. 5. toukokuuta 1971 Egvad) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000 sekä maailmanmestaruuden Saksan kisoissa  1997.
Seuratasolla Hoffmann-Møberg edusti muun muassa Viborg HK:ta ja espanjalaista Corte Blanco Bidebietaa.
Affinity (Hakenin albumi)

| Affinity Haken |
| --- | --- | --- |

Studioalbumin tiedot
 Julkaistu: 2016
 Formaatti: CD, LP
 Tuottaja(t): Jens Bogren
 Tyylilaji: progressiivinen metalli
 Kesto: 61.26
 Levy-yhtiö: Inside Out Music
Listasijoitukset
  Suomen virallinen lista: 23.
Hakenin muut julkaisut
| Restoration (EP) 2014 | Affinity 2016 | Vector 2018 |
Singlet albumilta Affinity
 ”Initiate” Julkaistu: 18. maaliskuuta 2016  ”The Endless Knot” Julkaistu: 15. huhtikuuta 2016
Affinity on lontoolaisen progressiivisen metalliyhtyeen Hakenin neljäs studioalbumi. Levyn julkaisi Inside Out Music 29. huhtikuuta 2016.
Albumi debytoi Suomen virallisen listan sijalla 23.
Kappaleet

Kaikki kappaleet säv. ja san. Haken.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | affinity.exe | 1.24 |  |  |  |  |  |  |  |
| 2. | Initiate | 4.16 |  |  |  |  |  |  |  |
| 3. | 1985 | 9.09 |  |  |  |  |  |  |  |
| 4. | Lapse | 4.44 |  |  |  |  |  |  |  |
| 5. | The Architect | 15.40 |  |  |  |  |  |  |  |
| 6. | Earthrise | 4.48 |  |  |  |  |  |  |  |
| 7. | Red Giant | 6.06 |  |  |  |  |  |  |  |
| 8. | The Endless Knot | 5.50 |  |  |  |  |  |  |  |
| 9. | Bound by Gravity | 9.29 |  |  |  |  |  |  |  |
|  |  | 61.26 |  |  |  |  |  |  |  |
| Limited Edition, Disc 2 (CD) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | affinity.exe | 1.24 |  |  |  |  |  |  |  |
| 2. | Initiate (instrumental version) | 4.16 |  |  |  |  |  |  |  |
| 3. | 1985 (instrumental version) | 9.09 |  |  |  |  |  |  |  |
| 4. | Lapse (instrumental version) | 4.44 |  |  |  |  |  |  |  |
| 5. | The Architect (instrumental version) | 15.40 |  |  |  |  |  |  |  |
| 6. | Earthrise (instrumental version) | 4.48 |  |  |  |  |  |  |  |
| 7. | Red Giant (instrumental version) | 6.06 |  |  |  |  |  |  |  |
| 8. | The Endless Knot (instrumental version) | 5.50 |  |  |  |  |  |  |  |
| 9. | Bound by Gravity (instrumental version) | 9.29 |  |  |  |  |  |  |  |
Kokoonpano

Ross Jennings – laulu
Richard Henshall – kitara, kosketinsoittimet
Charles Griffiths – kitara
Conner Green – basso
Diego Tejeida – kosketinsoittimet, sound design
Raymond Hearne – rummut
Kokoonpano > Muut jäsenet

Einar Solberg (Leprous) – vieraileva laulaja (kappale 5)
Pete Rinaldi (Headspace) – akustinen kitara (kappale 9)
Kokoonpano > Tuotanto

Jens Bogren – miksaaja, masteroija
Arvostelut

Imperiumi.net:
Kaaoszine: 8.5/10
Metal Injection: 8.5/10
Sputnikmusic:
Aiheesta muualla

Affinity (Hakenin albumi) Discogsissa. (englanniksi)
Hakenin viralliset kotisivut (Arkistoitu – Internet Archive)
Haken Myspacessa (englanniksi)
Albumi Affinity Encyclopaedia Metallum -sivustolla (englanniksi)